CELEX: 62019CA0937
Language: el
Date: 2021-07-08 00:00:00
Title: Υπόθεση C-937/19: Απόφαση του Δικαστηρίου (όγδοο τμήμα) της 8ης Ιουλίου 2021 [αίτηση του Amtsgericht Köln (Γερμανία) για την έκδοση προδικαστικής αποφάσεως] — KA [Προδικαστική παραπομπή – Κανονισμός (ΕΚ) 1072/2009 – Άρθρο 1, παράγραφος 5, στοιχείο δ' – Άρθρο 8 – Διεθνής οδική μεταφορά εμπορευμάτων με αφετηρία κράτος μέλος και με προορισμό άλλο κράτος μέλος – Ενδομεταφορές, σε συνέχεια διεθνούς μεταφοράς, στο έδαφος του τελευταίου αυτού κράτους μέλους – Περιορισμοί – Απαίτηση κοινοτικής άδειας και, ενδεχομένως, άδειας μεταφοράς – Εξαιρέσεις – Ενδομεταφορές εκτελούμενες σε συνέχεια διεθνούς μεταφοράς για λογαριασμό του μεταφορέα – Προϋποθέσεις]

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/4
            
         
      Απόφαση του Δικαστηρίου (όγδοο τμήμα) της 8ης Ιουλίου 2021 [αίτηση του Amtsgericht Köln (Γερμανία) για την έκδοση προδικαστικής αποφάσεως] — KA
      (Υπόθεση C-937/19) (1)
      
      (Προδικαστική παραπομπή - Κανονισμός (ΕΚ) 1072/2009 - Άρθρο 1, παράγραφος 5, στοιχείο δ' - Άρθρο 8 - Διεθνής οδική μεταφορά εμπορευμάτων με αφετηρία κράτος μέλος και με προορισμό άλλο κράτος μέλος - Ενδομεταφορές, σε συνέχεια διεθνούς μεταφοράς, στο έδαφος του τελευταίου αυτού κράτους μέλους - Περιορισμοί - Απαίτηση κοινοτικής άδειας και, ενδεχομένως, άδειας μεταφοράς - Εξαιρέσεις - Ενδομεταφορές εκτελούμενες σε συνέχεια διεθνούς μεταφοράς για λογαριασμό του μεταφορέα - Προϋποθέσεις)
      (2021/C 338/05)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Köln
      
         Διάδικοι στην υπόθεση της κύριας δίκης
      
      KA
      
         παρισταμένων των: Staatsanwaltschaft Köln, Bundesamt für Güterverkehr
      
         Διατακτικό
      
      Ο κανονισμός (ΕΚ) 1072/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τους κοινούς κανόνες πρόσβασης στην αγορά διεθνών οδικών εμπορευματικών μεταφορών, έχει την έννοια ότι ο μεταφορέας ο οποίος έχει εκτελέσει διεθνή μεταφορά εμπορευμάτων για δικό του λογαριασμό, κατά την έννοια του άρθρου 1, παράγραφος 5, στοιχείο δ', του κανονισμού αυτού, με αφετηρία κράτος μέλος και με προορισμό άλλο κράτος μέλος επιτρέπεται, δυνάμει του άρθρου 8, παράγραφος 6, του εν λόγω κανονισμού, να εκτελέσει ενδομεταφορές, σε συνέχεια της διεθνούς μεταφοράς, στο έδαφος του τελευταίου αυτού κράτους μέλους, υπό την επιφύλαξη, όμως, της τήρησης των προϋποθέσεων του άρθρου 8, παράγραφοι 2 έως 4, του κανονισμού.
      
         (1)  ΕΕ C 95 της 23.3.2020.